แวะมาไหว้พระธาตุไชยา และซื้อผ้าไหมพุมเรียงช่วงเที่ยง ๆ  ถามคนแถวนี้แล้วว่ามีร้านอาหารไหนแนะนำบ้าง  ก็ได้ความว่าขับตรงมาสุดถนนจนถึงชายหาดเลยก็จะเจอร้านนี้

ร้านนี้เป็นร้านอาหารขนาดใหญ่มาก  เดินตามทางเดินไม้ยาวเหยียดก็จะถึงตัวร้านที่ยื่นมากลางน้ำ  พื้นที่ร้านกว้างขวางมาก  โต๊ะนั่งมีเกินยี่สิบที่  บริกรก็มีเป็นสิบคน  ลูกค้ามาเยอะแค่ไหนก็ไม่กลัว

อาหารที่ทานนั้นก็เน้นอาหารทะเลเป็นหลักครับ  พี่และเพื่อนสั่งหอยนางรมตัวเบิ้มมาชิม  พร้อมกับหอยไหม้ไฟลวก  ถือสดอร่อยดีมากสมกับที่คนแถวนี้แนะนำครับ  แต่ที่ผมชอบเป็นพิเศษเห็นจะปลาทรายทอดขมิ้นที่ทอดมากรอบอร่อยสุด ๆ ชอบจริง ๆ ครับ  ส่วนอีกจากที่สั่งคือหมึกไข่ทอดกระเทียม จานนี่เฉย ๆ แต่ก็ยังยกนิ้วให้ความสดของกุ้งอยู่ดี

อร่อยครับ  ราคาอาจจะโหดบ้าง ซึ่งก็ขึ้นกับเมนูที่สั่งแหละ  ผมไปสามคน 1200 กว่า  (หนักตรงหอยนางรมนี่แหละ) แต่ก็ถือว่าคุ้มครับ แนะนำเลย